Diari Oficial de la Generalitat Valenciana


Sumari del DOGV 8648, del 03-10-2019 (2019/9058)

RESOLUCIÓ de 9 de setembre de 2019, de la Direcció General de Treball i Benestar Laboral, per la qual es disposa el registre i la publicació de l'acord de la comissió paritària del conveni col·lectiu laboral per a les empreses que tinguen adjudicada, mitjançant contracte amb alguna administració pública, la gestió de residències de tercera edat, serveis d'atenció a persones dependents i desenvolupament de la promoció de l'autonomia personal, centres de dia, centres dona 24 hores, centres d'acolliment i servei d'ajuda a domicili de titularitat pública i gestió privada, a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8648

Data del DOGV
:   03-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9058


Data del document
:   09-09-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 9 de setembre de 2019, de la Direcció General de Treball i Benestar Laboral, per la qual es disposa el registre i la publicació de l'acord de la comissió paritària del conveni col·lectiu laboral per a les empreses que tinguen adjudicada, mitjançant contracte amb alguna administració pública, la gestió de residències de tercera edat, serveis d'atenció a persones dependents i desenvolupament de la promoció de l'autonomia personal, centres de dia, centres dona 24 hores, centres d'acolliment i servei d'ajuda a domicili de titularitat pública i gestió privada, a la Comunitat Valenciana. [2019/9058]  
  
  
  
Vista l'acta d'acord de data 23 de maig de 2019, de la comissió negociadora del conveni col·lectiu laboral per a les empreses que tinguen adjudicada, mitjançant contracte amb alguna administració pública, la gestió de residències de tercera edat, serveis d'atenció a persones dependents i desenvolupament de la promoció de l'autonomia personal, centres de dia, centres dona 24 hores, centres d'acolliment i servei d'ajuda a domicili de titularitat pública i gestió privada, a la Comunitat Valenciana, subscrita, d'una part pels representants de l'organització patronal AERTE, i d'una altra, pels sindicats FESP-UGT PV i FSS-CCOO-PV, i de conformitat amb el que disposa l'article 90, apartats 2 i 3 del Reial decret legislatiu 2/2015, de 23 d'octubre, text refós de la Llei de l'estatut dels treballadors; article 2 del Reial decret 713/2010, de 28 de maig, sobre registre i depòsit de convenis i acords col·lectius de treball; i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, conformement amb les competències transferides segons el Reial decret 4105/82, de 29 de desembre, resol:  
  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acord.  
  
  
Segon  
Disposar la seua publicació en el Diari Oficial de la Generalitat Valenciana.  
  
València, 9 de setembre de 2019.- El subdirector general de Relacions Laborals: Rogelio Navarro Domenichelli.  
  
  
Acta de la comissió negociadora del conveni col·lectiu laboral per a les empreses que tinguen adjudicada, mitjançant contracte amb alguna administració pública, la gestió de residències de tercera edat, serveis d'atenció a les persones dependents i desenvolupament de la promoció de l'autonomia personal, centres de dia, centres dona 24 hores, centres d'acolliment i servei d'ajuda a domicili, de titularitat pública i gestió privada, a la Comunitat Valenciana  
  
  
ACTA 10  
  
Assistents:  
Per la patronal:  
AERTE  
Soledad Alonso Ara  
Lucia del Campo Redondo  
Cristina Martínez Paul  
Paz Paya García  
Arcadio A. Reig Suárez  
Lucía Paricio Alandi  
Jose Ramón Sabater Llacer  
Jorge J. López López  
Belén Soto Bailón  
José M.ª Toro Fernández  
Francisco Monterde Hernández  
  
Pels sindicats:  
FSS-CCOO  
Alfonso Valero Tarancón  
José Terol López  
Concepción Malonda Carbonel  
Antonia Prieto Ayuso  
Juani Martínez Leiva  
Lidubina Sharpe Obiamo  
M.ª Carmen Sáez Morata  
  
FeSP-UGT-PV  
Consuelo Tebar Olivares  
Nieves Puig Zanon  
Mónica Pérez Vinat  
Pilar Gines Flaj  
Felicitas Fernández Rodríguez  
Luisa Pampliega Arcos  
Jose Vicente Pérez Alcacer  
José F. Marchante Aguado  
Eugenio Negrete Fdez-Pinilla  
  
València, quan són les 11.00 hores del dia 23 de maig de 2019, als locals d'AERTE, situats al carrer Vilamarxant, 2-B, 46964 Benimàmet (València), reunides, d'una part, la representació empresarial Associació Empresarial de Residències i Serveis a Persones Dependents de la Comunitat Valenciana (AERTE), i d'una altra, la representació social a través de la Federació d'Empleats i Empleades dels Serveis Públics de la Unió General de Treballadors del País Valencià (FeSP-UGT-PV) i Federació de Sanitat i Sectors Sociosanitaris de Comissions Obreres del País Valencià (FSS-CCOO-PV), es reuneixen amb motiu de continuar amb la negociació del conveni col·lectiu.  
  
Es nomena per a la present reunió president José M.ª Toro Fernández i secretari Alfonso Valero Tarancón.  
Iniciada la sessió i previ al debat, FeSP-UGT-PV comunica la baixa d'un dels seus membres en la Comissió Negociadora, i cessa María Marín Blasco, que és substituïda per Felicitas Fernández Rodríguez.  
  
Una vegada revisat per les parts el text redactat encomanat a la comissió tècnica del conveni sobre els punts de l'acord aconseguit en la reunió del 25.04.2019, les parts acorden per unanimitat:  
1. Aprovar les taules salarials que s'adjunten com a annex a la present acta que recullen les següents modificacions i increments salarials:  
  
- En 2017 s'aplicarà la taula salarial vigent per a 2016.  
- En 2018 increment salarial des de l'1 de gener d'un 0,8 % sobre la taula vigent en 2017.  
- En 2019 increment salarial des de l'1 de gener d'un 1,2 % sobre la taula vigent en 2018.  
2. Establir les següents modificacions en l'estructura retributiva del conveni.  
2.1. Supressió del plus d'assistència.  
A partir del mes següent a la publicació del present acord desapareixerà el plus d'assistència, l'import del qual passarà a formar part del salari base en cadascuna de les categories, aquest import haurà d'abonar-se íntegre en les 14 nòmines anuals.  
Per a l'aplicació de l'acord anterior, les persones treballadores amb contracte a temps parcial que perceben el seu import íntegre, percebran un complement personal d'assistència (CPA), l'import del qual serà el resultant de la diferència entre l'import íntegre que estiga percebent i el que percentualment li corresponga segons la seua jornada, aquest complement únicament podrà ser absorbit en la proporció que la persona treballadora veja incrementada la seua jornada.  
2.2. Equiparació salarial de la categoria d'auxiliar d'ajuda a domicili a la categoria d'auxiliar d'infermeria.  
En compliment de la disposició transitòria segona del Conveni col·lectiu vigent, s'acorda l'equiparació salarial de la categoria d'auxiliar d'ajuda a domicili, a la categoria d'auxiliar d'infermeria. Aquesta equiparació salarial tindrà el següent règim transitori:  
a) Per a les licitacions vigents en el moment de la signatura del present acord. Les empreses actualment adjudicatàries de serveis d'ajuda a domicili no estaran obligades a aplicar aquesta equiparació, mentre es mantinguen les actuals adjudicacions, tenint aquesta consideració el període de pròrroga que s'estiga executant a la signatura del present acord, aquelles pròrrogues que hagen sigut sol·licitades i/o acceptades abans de la signatura de l'acord i totes aquelles prestacions forçoses que puguen ser imposades per l'administració contractant.  
  
Sense plus d'assistència SALARI PLUS (X 12)  
CATEGORIES BASE (x14) ASSISTÈNCIA  
Auxiliar d'ajuda a domicili 1206,08 - 00,00 -  
  
b) Per a licitacions posteriors a la signatura del present acord o que hagen esgotat els requisits del punt a, els resultarà aplicable la retribució salarial corresponent a l'equiparació i el resultat de la qual figura en la taula salarial 3 de l'any 2019 (Plus assistència en salari base i amb equiparació SAD).  
  
Sense plus d'assistència SALARI PLUS (X 12)  
CATEGORIES BASE (x14) ASSISTÈNCIA  
Auxiliar d'ajuda a domicili 1277,16 - 00,00 -  
  
Amb el present acord es dona compliment a la disposició transitòria segona del conveni col·lectiu la qual queda expressament derogada.  
  
Les empreses tindran de termini per al pagament dels endarreriments generats en el present acord fins a l'últim dia del mes següent al de la data de publicació.  
3. Les condicions laborals i retributives per als exercicis 2017, 2018 i 2019 es consideren definitives i no es podran revisar amb posterioritat.  
  
4. Autoritzar Francisco Monterde Hernández, amb DNI 91307979R, per al registre, dipòsit i posterior publicació de la present acta en el Diari Oficial de la Generalitat Valenciana.  
  
I en prova de conformitat de tot allò esmentat més amunt, subscriuen la present.  
  
AERTE  
President  
Secretari  
FSP-UGT-PV  
FSS-CCOO-PV